Juba varakevadest oli mu riiulis pehme tumeroheline peenvillane lõng – just sobilik ühe mõnusa salli jaoks. Ainus viga, sobilikku mustrit ei olnud veel silma hakanud. Kui Ravelrys (no ei saa ma sellest kohast üle ega ümber :P) avaldati selline muster, teadsin, et just seda see lõng vajab.
Alustasin 26.oktoobril ning varrastelt sai maha kootud 24.novembril. Ma ei olnud enne igal real mustrikudumist vajavat asja teinud, seetõttu pabistasin kohutavalt, et läheb sassi ja pean harutama. Minu imestuseks jooksis kõik sujuvalt ning probleeme ei tekinud. Ainuke asi, kartsin, et lõngast ei jätku ja ei julgenud teist mustri osa pikemalt teha (kuigi oleksin tahtnud).
Tehnilise poole pealt ka veidi infot:
Vardad nr 3,5
Kaalu 72 g
Mõõdud – pikim külg 150cm ja keskelt 75cm.